laion/Wikipedia-Exotic huggingface dataset:
জেশপ অ্যান্ড কোম্পানি

জেশপ অ্যান্ড কোম্পানি ভারতের পশ্চিমবঙ্গের কলকাতা শহরের উপকন্ঠে দমদমে অবস্থিত। এই কারখানাটি ১৭৮৮ খ্রিস্টাব্দে প্রতিষ্ঠিত হয়েছিল। এটি ভারতের প্রাচীনতম ইঞ্জিনিয়ারিং কারখানাগুলির একটি রূপে স্বীকৃতিপ্রাপ্ত। ভারতীয় উপমহাদেশে রেলপথ বিস্তারের সঙ্গে এবং কলকাতা শহরের নগরায়নের ইতিহাসে কারখানাটির বিশেষ অবদান রয়েছে। বর্তমানে কারখানাটি নানা সমস্যার কারণে বন্ধ রয়েছে। এই কারখানার সমগোত্রীয় এবং কলকাতার ঔপনিবেশিক ইতিহাসে গুরুত্বপূর্ণ অন্য কয়েকটি কারখানা হলো বার্ন স্ট্যান্ডার্ড কোম্পানি, মার্টিন বার্ন, ব্রেথওয়েট অ্যান্ড কোম্পানি, গেস্টকিন উইলিয়ামস লিমিটেড, ব্রিজ অ্যান্ড রুফ ইত্যাদি। কলকাতা শহরের নগরায়ণ এবং ভারতের রেলপথ বিস্তারের ইতিহাসে সংস্থাটির বিশেষ অবদান রয়েছে। সম্পূর্ণ ভারতে তৈরি প্রথম লোহার সেতু, প্রথম বয়লার, প্রথম রোড রোলার, প্রথম ইলেকট্রিক ইঞ্জিন, প্রথম বৈদ্যুতিক ট্রাম, ইত্যাদি এই কারখানাতেই তৈরি হয়। এছাড়া সুয়েজ খাল এবং পুরোনো ও বর্তমান হাওড়া ব্রিজ, বিদ্যাসাগর সেতু, জুবিলি ব্রিজ, উইলিংডন ব্রিজ তৈরিতে কারখানাটির স্থায়ী অবদান রয়েছে। ইংল্যান্ডের ডার্বিশায়ারে ১৭৮৮ সালে 'ব্রিন অ্যান্ড কোম্পানি' নামে সংস্থাটি প্রথম নথিবদ্ধ হয়। ১৮২০ সালে বিখ্যাত প্রযুক্তিবিদ স্যার উইলিয়াম জেশপ এবং তাঁর দুই পুত্র হেনরি জেশপ ও জর্জ জেশপ কারখানার মালিক হন। একই বছরে 'বাটারফ্লাই অ্যান্ড কোম্পানি' নামের একটি সংস্থাকে অধিগ্রহণ করা হয় এবং 'জেশপ অ্যান্ড কোম্পানি' নামে এর পথ চলা শুরু হয়। ১৮৮৮ সালে কোম্পানির ১০০ বছর উপলক্ষে তার নতুন কিছু বিভাগ খোলা হয়। ১৯৭৬ সালে কোম্পানিকে সরকার অধিগ্রহণ করে এবং নতুন নাম হয় 'জেশপ অ্যান্ড কোম্পানি লিমিটেড'। ১৯৮৮ সালে সংস্থার ২০০ বছর পূর্তিতে নতুন একটি তোরণ উদ্বোধন করেন পশ্চিমবঙ্গের তৎকালীন মুখ্যমন্ত্রী জ্যোতি বসু। ২০০৩ সালে সংস্থাটিকে 'রুগ্ন' হিসেবে ঘোষণা করা হয় এবং এর অধিকাংশ মালিকানা রুইয়া শিল্পগোষ্ঠীকে বিক্রি করে দেওয়া হয়। ২০১৩ সালে কারখানা বন্ধ করার নির্দেশ জারি করে সরকার। কোম্পানির মূল অফিসটি ১৭৮৮ সালে তৈরি একটি প্রাসাদোপম ঐতিহাসিক ভবন, যার ঠিকানা ৬৩, ফেয়ারলি প্লেস, বিবাদী বাগ, কলকাতা- ৭০০০০১। এই ভবনটি বর্তমানে পশ্চিমবঙ্গ সরকার দ্বারা অধিগৃহীত এবং বর্তমানে এখান থেকে বেশ কিছু গুরুত্বপূর্ণ সরকারি দপ্তর পরিচালিত হয়। কোম্পানির একমাত্র ওয়ার্কশপটি বর্তমানে পরিত্যক্ত এবং এর অবস্থান ৩৬, যশোর রোড, দমদম, কলকাতা- ৭০০০২৮। সম্পূর্ণ ভারতীয় বয়লার সহ প্রথম বাষ্পীয় লোকোমোটিভ প্রথম ভারতীয় বৈদ্যুতিক রেলগাড়ি বৈদ্যুতিক ট্রাম প্রথম ভারতীয় বাষ্পচালিত রোড রোলার বাষ্পচালিত ক্রেন ব্রিজ তৈরির যন্ত্রাংশ "Jessop and Co, one of India's oldest companies, faces closure"। ২ নভেম্বর ২০১৩।  "History"।  "Jessop"।  "History"।  "Jessop & Company has many firsts that very few can match" (ইংরেজি ভাষায়)। ১০ জুলাই ২০১১।  "History"।  "History"।  "History"।
জন আর. থেলিন

জন আর. থেলিন মার্কিন যুক্তরাষ্ট্রে উচ্চ শিক্ষার একজন মার্কিন পণ্ডিত। তিনি কেনটাকি বিশ্ববিদ্যালয়ের বিশ্ববিদ্যালয় গবেষণার অধ্যাপক। থেলিন ব্রাউন বিশ্ববিদ্যালয় এবং ক্যালিফোর্নিয়া বিশ্ববিদ্যালয়, বার্কলিতে পড়াশোনা করেছেন। আ হিস্টোরি অফ আমেরিকান হাইয়ার এডুকেশন গোয়িঙ টু কলেজ ইন দ্য সিক্সটিস Kim, Joshua। "Reading Thelin's 'A History of American Higher Education' as an Amateur Futurist"। Inside Higher Ed (ইংরেজি ভাষায়)। সংগ্রহের তারিখ ২৫ মার্চ ২০২১।  "John Thelin"। UK College of Education। University of Kentucky। সংগ্রহের তারিখ ২৫ মার্চ ২০২১।  Scott, Jaschik। "Author discusses his new book about going to college in the '60s"। Inside Higher Ed (ইংরেজি ভাষায়)। সংগ্রহের তারিখ ২৫ মার্চ ২০২১।  Rhatigan, James J (২০০৬)। "A History of American Higher Education": 122–122। ডিওআই:10.1353/csd.2006.0012।  Toma, J. Douglas (২০০৫)। "A History of American Higher Education (review)": 640–641। ডিওআই:10.1353/rhe.2005.0052।  Garrett Cooper, Mark; Marx, John (১৩ মে ২০১৯)। "Beyond the Counterculture: Rethinking College in the '60s"। Los Angeles Review of Books। সংগ্রহের তারিখ ২৫ মার্চ ২০২১।
ডেভিড ডব্লিউ হোরোহভ

ডেভিড ডব্লিউ. হোরোহভ একজন অবসরপ্রাপ্ত মার্কিন প্রাণি চিকিৎসা বিজ্ঞানী এবং কেন্টাকি বিশ্ববিদ্যালয়ের ইকুইন সংক্রামক রোগের উইলিয়াম রবার্ট মিলসের সভাপতির পদে ছিলেন। "Endowed Chairs"। uky.edu। অক্টোবর ১৪, ২০১৬ তারিখে মূল থেকে আর্কাইভ করা। সংগ্রহের তারিখ ডিসেম্বর ১৮, ২০১৬।  "David Horohov"। uky.edu। সংগ্রহের তারিখ ডিসেম্বর ১৮, ২০১৬।  "Horohov, David W."। worldcat.org। সংগ্রহের তারিখ ডিসেম্বর ১৮, ২০১৬।
গর্ডন ইসেমিঞ্জার

গর্ডন এল ইসেমিঞ্জার একজন মার্কিন লেখক ও ইতিহাসবিদ। নর্থ ডাকোটা বিশ্ববিদ্যালয়ের ইতিহাসের অধ্যাপক, তিনি বিশ্ববিদ্যালয়ের সবচেয়ে দীর্ঘ সময় ধরে থাকা শিক্ষক, ১৯৬২ সালে শিক্ষকতায় যোগদান করেন তার কাজ নর্থ ডাকোটা কোয়াটারলি, মিনেসোটা হিস্ট্রি, এগ্রিকালচার হিস্ট্রি, দ্য জার্নাল অফ আমেরিকান হিস্ট্রি, এবং মিডল ইস্ট জার্নাল, এর পাশাপাশি এনসাইক্লোপিডিয়া অফ দ্য গ্রেট প্লেইন- এ প্রকাশিত হয়েছে। ইসেমিঞ্জার অগাস্টানা কলেজ, সাউথ ডাকোটা বিশ্ববিদ্যালয় এবং ওকলাহোমা বিশ্ববিদ্যালয়ের একজন স্নাতক। তিনি গ্র্যান্ড ফর্কস হিস্টোরিক প্রিজারভেশন কমিশনে কাজ করেছেন এবং ২০০৩ সালে চেস্টার ফ্রিটজ বিশিষ্ট অধ্যাপক হিসেবে মনোনীত হন। Johnson, Jennifer (সেপ্টেম্বর ২৬, ২০১২)। "UND's Gordon Iseminger: A professor of the old school"। Grand Forks Herald। সংগ্রহের তারিখ ২০১৪-০৪-২৪।  "Gordon L. Iseminger"। JSTOR। ২০১৪। সংগ্রহের তারিখ ২০১৪-০৪-২৪।  "Encyclopedia of the Great Plains: Contributors"। University of Nebraska-Lincoln। ২০১১। সংগ্রহের তারিখ ২০১৪-০৪-২৪।  "Two Faculty Awarded Chester Fritz Distinguished Professorships"। University of North Dakota। মে ৩১, ২০০৩। সংগ্রহের তারিখ ২০১৪-০৪-২৪।  "GF Historic Preservation Commission Members"। GF Historic Preservation Commission। ২০১৪। সংগ্রহের তারিখ ২০১৪-০৪-২৪।  ওয়ার্ল্ডক্যাটে গর্ডন আইসেমিঙ্গার কাজ করে
একতারা (ভাস্কর্য)

একতারা লালন শাহের মাজারে অবস্থিত একটি ভাস্কর্য। একতারা বাউল সঙ্গীতের প্রধান বাদ্যযন্ত্র। লালন তার গানের সুর উঠানোর জন্য একতারা ব্যবহার করত। লালনের এই স্মৃতি ধরে রাখার জন্য লালনের মাজারে ভাস্কর্যটি নির্মাণ করা হয়েছে। লালন একাডেমির তত্ত্বাবধানে লালনের মাজারে ২০১৯ সালের ডিসেম্বর মাসে জাকারিয়া ইসলাম নামে কুষ্টিয়ার এক ব্যক্তি ভাস্কর্যটি নির্মাণে কাজ শুরু করে। ঐ মাসেই নির্মাণ কাজ শেষ হয়। তৎকালীন কুষ্টিয়া জেলা প্রশাসক মোঃ আসলাম হোসেন ২০২০ সালের ১ জানুয়ারি ভাস্কর্যটি উদ্বোধন করেন। একতারা লালনের অবিচ্ছেদ্য অংশ। লালনের গান একতারার মাধ্যমে পূর্ণতা পায়। লালনের অনুসারীরাও একতারা ব্যবহার করে গান গায়। অনেকের মতে লালনের মাজারে এই ভাস্কর্যটির কমতি ছিল। তৎকালীন লালন একাডেমির সভাপতি কুষ্টিয়া জেলা প্রশাসক বলেন, "একতারার ভাস্কর্যে পূর্ণতা পেল আখড়াবাড়ি"। প্রথম আলো। ২০২০-০২-০৮। ২০২৪-০৯-২২ তারিখে মূল থেকে আর্কাইভ করা। সংগ্রহের তারিখ ২০২৪-০৯-২২।  রুপম চক্রবর্তী (২০২১-১২-১৯)। "ফকির লালন শাহ ও একতারা ভাস্কর্য"। দৈনিক আজাদী। ২০২১-১২-১৯ তারিখে মূল থেকে আর্কাইভ করা। সংগ্রহের তারিখ ২০২৪-০৯-২২।  "কুষ্টিয়ায় 'সাঁইজির একতারা' ভাস্কর্য উদ্বোধন"। বার্তা ২৪। ২০২০-০১-০১। ২০২১-০১-১৯ তারিখে মূল থেকে আর্কাইভ করা। সংগ্রহের তারিখ ২০২৪-০৯-২২।  উইকিমিডিয়া কমন্সে একতারা (ভাস্কর্য) সংক্রান্ত মিডিয়া রয়েছে।
হায়দার আলী (অধ্যাপক)

হায়দার আলী (জন্ম: ৩ জানুয়ারি ১৯৬৩) একজন বাংলাদেশী অধ্যাপক। তিনি ঢাকা বিশ্ববিদ্যালয়ের কম্পিউটার বিজ্ঞান ও প্রকৌশল বিভাগের অধ্যাপক এবং কুমিল্লা বিশ্ববিদ্যালয়ের বর্তমান উপাচার্য। হায়দার ১৯৬৩ সালের ৩ জানুয়ারি জন্মগ্রহণ করেন। তিনি ঢাকা বিশ্ববিদ্যালয়ের অ্যাপ্লায়েড ফিজিক্স অ্যান্ড ইলেকট্রনিক্স বিভাগ থেকে ১৯৮৪ সালে বিএসসি (সম্মান) ও ১৯৮৫ সালে এমএসসি ডিগ্রি লাভ করেন। তিনি জাপানের তোয়োহাশি ইউনিভার্সিটি অব টেকনোলজি থেকে ২০০১ সালে ইলেক্ট্রনিক্স অ্যান্ড ইনফরমেশন ইঞ্জিনিয়ারিংয়ে পিএইচডি ডিগ্রি অর্জন করেন। হায়দার আলী ১৯৯০ থেকে ১৯৯৫ সাল পর্যন্ত বাংলাদেশ পরমাণু শক্তি কমিশনে বৈজ্ঞানিক কর্মকর্তা পদে কর্মরত ছিলেন। ১৯৯৫ থেকে ২০০৩ সাল পর্যন্ত তিনি শাহজালাল বিজ্ঞান ও প্রযুক্তি বিশ্ববিদ্যালয়ের কম্পিউটার বিজ্ঞান ও প্রকৌশল বিভাগে সহকারী অধ্যাপক হিসেবে দায়িত্ব পালন করেন। ২০০৩ সালে তিনি ঢাকা বিশ্ববিদ্যালয়ের কম্পিউটার বিজ্ঞান ও প্রকৌশল বিভাগে সহযোগী অধ্যাপক পদে যোগ দেন এবং ২০০৭ সালে অধ্যাপক পদে উন্নীত হন। ২০০৬ থেকে ২০০৯ সাল পর্যন্ত তিনি ওই বিভাগের সভাপতি ছিলেন। ঢাকা বিশ্ববিদ্যালয় থেকে ছুটি নিয়ে ২০১৫ থেকে ২০১৬ সাল পর্যন্ত তিনি ব্র্যাক বিশ্ববিদ্যালয়ের কম্পিউটার বিজ্ঞান ও প্রকৌশল বিভাগের সভাপতি ও অধ্যাপক হিসেবে দায়িত্ব পালন করেছেন। ২০২৪ সালের ২২ সেপ্টেম্বর তিনি কুমিল্লা বিশ্ববিদ্যালয়ের উপাচার্য হিসেবে নিয়োগ লাভ করেন এবং ২৩ সেপ্টেম্বর আনুষ্ঠানিকভাবে দায়িত্ব গ্রহণ করেন। দেশীয় ও আন্তর্জাতিক জার্নালে তার ৩০টি গবেষণা নিবন্ধ প্রকাশিত হয়েছে। এছাড়া তিনি একাধিক বইয়ের অধ্যায় রচনা করেছেন। "কুমিল্লা বিশ্ববিদ্যালয়ের নতুন উপাচার্য অধ্যাপক হায়দার আলী"। ২২ সেপ্টেম্বর ২০২৪। সংগ্রহের তারিখ ২২ সেপ্টেম্বর ২০২৪।  "কুমিল্লা বিশ্ববিদ্যালয়ের উপাচার্য হলেন অধ্যাপক হায়দার আলী"। ঢাকা ট্রিবিউন। ২২ সেপ্টেম্বর ২০২৪। সংগ্রহের তারিখ ২২ সেপ্টেম্বর ২০২৪।  "ড. মো. হায়দার আলীর জীবনবৃত্তান্ত" (পিডিএফ)। ঢাকা বিশ্ববিদ্যালয় (ইংরেজি ভাষায়)। সংগ্রহের তারিখ ২২ সেপ্টেম্বর ২০২৪।  "কুমিল্লা বিশ্ববিদ্যালয়ের নতুন উপাচার্য ঢাবি অধ্যাপক হায়দার আলী"। দ্য ডেইলি ক্যাম্পাস। ২২ সেপ্টেম্বর ২০২৪। সংগ্রহের তারিখ ২২ সেপ্টেম্বর ২০২৪।  "যোগ দিয়েই আন্দোলনে আহত শিক্ষার্থীকে দেখতে গেলেন কুবি ভিসি"। যুগান্তর। ২৩ সেপ্টেম্বর ২০২৪। সংগ্রহের তারিখ ২৪ সেপ্টেম্বর ২০২৪।
চু ওয়েনচুন

চু ওয়েনচুন (চীনা: 居文君; ফিনিন: Jū Wénjūn; জন্ম ৩১শে জানুয়ারি, ১৯৯১) একজন চীনা গ্র্যান্ডমাস্টার দাবাড়ু। তিনি বর্তমানে নারীদের দাবায় বিশ্বের শ্রেষ্ঠ দাবাড়ু। তিনি ২০১৭ সালের মার্চ মাসে ইতিহাসের পঞ্চম নারী হিসেবে ইলো রেটিংয়ে ২৬০০ সাফল্যাংক অর্জন করেন। তিনি পরপর চারবার নারীদের বিশ্ব দাবা শিরোপা জয় করেছেন। প্রথমবার তিনি ২০১৮ সালের বিশ্ব দাবা প্রতিযোগিতায় থান চুংই-কে পরাজিত করে শিরোপা জয় করেন। এরপর তিনি ২০১৮ সালের নভেম্বর মাসে কাতেরিনা লাগনো-র বিপক্ষে, ২০২০ সালে আলেকসান্দ্রা গোরিয়াচকিনা-র বিরুদ্ধে এবং ২০২৩ সালে লেই থিংচিয়ে-র বিরুদ্ধে মোট তিনবার তাঁর শ্রেষ্ঠত্ব রক্ষা করেন। WGM title application. FIDE. "Goryachkina 6th woman ever to cross 2600". chess24. 2021. "FIDE adopts a new system for the Women's Candidates 2022-23". FIDE.
জেমস ই বান্টা

জেমস ই. বান্টা হলেন একজন মার্কিন স্বাস্থ্য বিজ্ঞানী এবং প্রথম যিনি টিস্যু কালচারে ডেঙ্গু ভাইরাস চাষ করেন এবং সাইটোপ্যাথোজেনিক প্রভাব প্রদর্শন করেন। ১৯৫৯ সালে আমেরিকান অ্যাসোসিয়েশন ফর দ্য অ্যাডভান্সমেন্ট অফ সায়েন্স- এ সভ্য নির্বাচিত হওয়ার পর তিনি টুলান বিশ্ববিদ্যালয় থেকে স্কুল অফ পাবলিক হেলথ অ্যান্ড ট্রপিক্যাল মেডিসিনের ডিনও ছিলেন। "James E. Banta"। tulane.edu। সংগ্রহের তারিখ মে ১৩, ২০১৭।  "James Banta"। acpm.org। মার্চ ৮, ২০১৯ তারিখে মূল থেকে আর্কাইভ করা। সংগ্রহের তারিখ মে ১৩, ২০১৭।
গর্ডন হ্যামিল্টন

গর্ডন হ্যামিল্টন (আনু. ১৯৬৬ - ২২ অক্টোবর ২০১৬) একজন স্কটল্যান্ডীয় জলবায়ু বিজ্ঞানী, যিনি হিমবাহ অধ্যয়ন করেছিলেন। তিনি ২০১৬ সালে অ্যান্টার্কটিকা ভ্রমণে মারা যান যখন তার স্নোমোবাইল একটি হিমবাহের গভীর ফাটলে পড়ে যায়। মৃত্যুকালে তার বয়স হয়েছিল ৫০ বছর। স্কটল্যান্ডের অধিবাসী, হ্যামিল্টন কেমব্রিজ বিশ্ববিদ্যালয় থেকে ভূ-পদার্থবিদ্যায় ডক্টরেট ডিগ্রি লাভ করেন। তিনি মেইনে বিশ্ববিদ্যালয়ের একজন অধ্যাপক ছিলেন। তিনি বরফের শীটের ভরের ভারসাম্য এবং সেইসাথে বিশ্বব্যাপী সমুদ্রের স্তর পরিবর্তনে হিমচাদরের ভূমিকা অধ্যয়ন করেন। ২০১০ সালের দ্য নিউ ইয়র্ক টাইমস- এর একটি নিবন্ধ হ্যামিল্টনের কাজের সাথে জড়িত বিপদকে নথিভুক্ত করেছে, উল্লেখ করেছে যে হ্যামিল্টন সহ জলবায়ু বিজ্ঞানীরা এবং অন্যান্যরা তাদের কাজের জন্য প্রয়োজনীয় তাপমাত্রার ডেটা পুনরুদ্ধার করার জন্য ঝুঁকি নিতে ইচ্ছুক। অ্যান্টার্কটিক এডওয়ার্ড সপ্তম উপদ্বীপের হ্যামিলটন হিমবাহ ২০০৩ সালে তার নামে নামকরণ করা হয়েছিল। Justin Gillis (২৪ অক্টোবর ২০১৬)। "For Gordon Hamilton, a Life of Discovery and Danger"। The New York Times। সংগ্রহের তারিখ ২৪ অক্টোবর ২০১৬।  "Famed British climate scientist Gordon Hamilton plunges to his death in Antarctica crevasse"। The Washington Post। ২৫ অক্টোবর ২০১৬ – South China Morning Post-এর মাধ্যমে।  "Gordon Hamilton"। PolarTREC। সংগ্রহের তারিখ ২০ অক্টোবর ২০১৮।  Justin Gillis (১৩ নভেম্বর ২০১০)। "As Glaciers Melt, Science Seeks Data on Rising Seas"। The New York Times। সংগ্রহের তারিখ ১১ মার্চ ২০১৯।  "Antarctica Detail"। web.archive.org। ২০২১-০৫-১৩। Archived from the original on ২০২১-০৫-১৩। সংগ্রহের তারিখ ২০২৪-০৯-২২। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
বড়াইগ্রাম সরকারি অনার্স কলেজ

বড়াইগ্রাম সরকারি অনার্স কলেজ বাংলাদেশের নাটোর জেলার বড়াইগ্রাম উপজেলায় অবস্থিত একটি সরকারি কলেজ। বড়াইগ্রাম সরকারি অনার্স কলেজ নাটোরের বড়াইগ্রাম উপজেলায় অবস্থিত। কলেজ প্রতিষ্ঠার ইতিহাস ১৯৭১ সালের মহান মুক্তিযুদ্ধের পরেই দেশ গঠনের জন্য আত্ননিয়োগ করেন দেশপ্রেমিক জনগণ। নাটোর জেলার বড়াইগ্রাম উপজেলার মানুষও তাদের ব্যতিক্রম নন। তারা অনুভব করেন শিক্ষা ব্যতীত কোন জাতি উন্নতি করতে পারে না। আর শিক্ষার জন্য প্রয়োজন একটি উচ্চ শিক্ষা প্রতিষ্ঠান, যেখানে অবহেলিত এই জনপদের সাধারণ খেটে খাওয়া মানুষের সন্তানেরা সঠিক শিক্ষা লাভ করে দেশ গঠণের কাজে আত্ননিয়োগ করবে। তাদের এই প্রচেষ্টায় এগিয়ে আসেন এলাকার গণ্যমান্য ব্যক্তিবর্গ। তাদের মধ্যে তৎকালীন সংসদ সদস্য বীর মুক্তিযোদ্ধা প্রয়াত রফিক উদ্দিন সরকার অন্যতম। অত্র কলেজ প্রতিষ্ঠার পূর্বে বড়াইগ্রাম থানায় অন্য কোন উচ্চ শিক্ষা প্রতিষ্ঠান গড়ে না উঠায় বড়াইগ্রাম থানার নামেই কলেজটির নামকরণ করা হয় “বড়াইগ্রাম কলেজ”। একমাত্র এবং প্রথম কলেজ হিসেবে ১৯৭৩ সালে সর্বপ্রথম কলেজটি স্থাপিত হয়ে যাত্রা শুরু করে বর্তমান অবস্থান থেকে প্রায় ১ কিঃ মিঃ দুরে বড়াইগ্রাম পাইলট উচ্চ বিদ্যালয় চত্তরে। পরবর্তীতে স্থান সংকুলান না হওয়ায় তৎকালীন প্রতিষ্ঠাতা অধ্যক্ষ জনাব মোঃ আজহারুল হক বড়াইগ্রাম থানার রয়না মৌজায় স্থানীয় জনগণের সহায়তায় কলেজটি স্থানান্তর করেন। ১৯৭৪ সালে কলেজটি মাধ্যমিক ও উচ্চ মাধ্যমিক শিক্ষা বোর্ড, রাজশাহী অনুমোদন স্বীকৃতি লাভ করে। ১৯৮৮ সালে সর্ব প্রথম রাজশাহী বিশ্ববিদ্যালয়ের অধীনে স্নাতক (পাস) কোর্স পাঠদানের অনুমতি পায় এবং জাতীয় বিশ্ববিদ্যায় প্রতিষ্ঠার পর ১৯৯৯ সালে বিএসসিসহ অন্যান্য বিভাগের অনুমতি লাভ করে। বর্তমানে কলেজটিতে উচ্চ মাধ্যমিক, স্নাতক (পাস) ও ৭টি বিষয়ে স্নাতক (সম্মান) কোর্স চালু রয়েছে। ২০১৮ সালের ৮ আগষ্ট কলেজটি সরকারিকরণ করা হয়। কলেজটিতে দ্বিতল বিশিষ্ট সুবিশাল ভবন ও একতলা বিশিষ্ট টিনশেড ভবন রয়েছে সাধারণ শিক্ষার্থীদের জন্য, ভবনগুলোতে মোট কক্ষের সংখ্যা ২৫টি; যার মধ্যে ১৬টি ক্লাসরুম হিসেবে ব্যবহার করা হয়। এছাড়া মেয়েদের জন্য আলাদা কমন রুম, একটি কক্ষ গ্রন্থাগার এবং একটি কক্ষ রোভার ডেন হিসেবে ব্যবহৃত হয়। "ভবনের কাজ চলমান রয়েছে" কলেজটির বর্তমান অধ্যক্ষ হলেন প্রফেসর মো. নজরুল ইসলাম খান । শিক্ষকসংখ্যা : ৭৪ জন, সহকারি গ্রন্থাগারিক : ১জন, কর্মচারী সংখ্যা : ১২ জন। উচ্চ মাধ্যমিক ও স্নাতক পর্যায়ের পাঠ দান অব্যাহত আছে। একাদশ শ্রেণি থেকে স্নাতক পর্যন্ত পড়ালেখা করার সুযোগ রয়েছে। মোট শিক্ষার্থীর সংখ্যা প্রায় ৩০০০ জন। বিজ্ঞান, মানবিক ও ব্যবসায় শিক্ষা বিভাগে পড়ার সুযোগ রয়েছে। কলেজটিতে ছাত্রদের জন্য পোশাকের নির্ধারিত রঙ সাদা শার্ট ও নেভি ব্লু প্যান্ট। তবে, শিক্ষার্থীরা সহশিক্ষা কার্যক্রমের অংশ হিসেবে বাংলাদেশ স্কাউটসের নির্ধারিত পোশাক পরিধান করে থাকে। কলেজটিতে সহশিক্ষা কার্যক্রম হিসেবে রোভার স্কাউটিং চালু আছে।
সিনস অব রোম

সিনস অব রোম (ইংরেজি: Sins of Rome, ইতালীয়: Spartaco) হল ১৯৫৩ সালে মুক্তিপ্রাপ্ত এবং রিকার্ডো ফ্রেডা পরিচালিত একটি ঐতিহাসিক নাটকীয় চলচ্চিত্র। ছবিটি স্পার্টাকাসের জীবনকাহিনির ছায়া অবলম্বনে নির্মিত। ছবির নেগেটিভের স্বত্ব এবং কপিগুলি কিনে নিয়েছিলেন স্ট্যানলি কুবরিকের ১৯৬০ সালে মুক্তিপ্রাপ্ত স্পার্টাকাস ছবির প্রযোজকেরা কিনে নেন, যাতে ছবিটি মুক্তি পেয়ে কুব্রিকের ছবির বাণিজ্যিক সাফল্যের পথে অন্তরায় না হতে পারে। এই কারণে সিনস অব রোম প্রায় তিরিশ বছর অ-মুক্তিপ্রাপ্ত অবস্থায় ছিল। খ্রিস্টপূর্ব ৭৪ অব্দে সুন্দরী ক্রীতদাসী আমিতিসকে উদ্ধার করতে গিয়ে থ্রেসীয় বংশোদ্ভূত রোমান সৈনিক স্পার্টাকাস ক্রাসাসের হাতে ধরা পড়েন এবং ক্রাসাস স্পার্টাকাসকে ক্রীতদাসে পরিণত করেন। স্পার্টাকাস লেন্টুলাসাসের গ্ল্যাডিয়েটর-দলের অন্তর্ভ্যক্ত হন এবং বার বার তিনি পলায়নের চেষ্টা করেন। গ্ল্যাডিয়েটরেরা যখন বিদ্রোহ ঘোষণা করেন, তখন স্পার্টাকাস তাঁদের নেতৃত্ব দেন এবং গ্ল্যাডিয়েটরদের সঙ্গেই রোম পরিত্যাগ করেন। রুফাসের সৈনিকেরা যখন পাহারা দিচ্ছিল, তখন তাদের হাতে আহত হয়ে স্পার্টাকাস ক্রাসাসের তরুণী কন্যা সাবিনার আশ্রয় নেন। সাবিনা স্পার্টাকাসের প্রেমে পড়ে যান। সুস্থ হওয়ার পর স্পার্টাকাস নিজের লোকেদের কাছে ফিরে আসেন এবপ্নগ রুফাসের দুর্ভেদ্য শিবিরের বিরুদ্ধে অভিযান চালিয়ে সাফল্য অর্জন করেন। এই অপ্রত্যাশিত পরাজয়ে সেনেট চমকে ওঠে। ক্রাসাস স্পার্টাকাসকে ডেকে পাঠিয়ে তাঁর ও তাঁর অনুগামীদের স্বাধীনতা দেওয়ার প্রতিশ্রুতি দেন। এদিকে বিদ্রোহীরা তাদের নেতাদের অনুপস্থিতিতে অস্থির হয়ে রোমান বাহিনীকে আক্রমণের সিদ্ধান্ত নেয়। স্পার্টাকাস তাদের সঙ্গে যোগ দেয় এবং যুদ্ধে নিহত হয়। এই ঘটনার পর ক্রীতদাসেদের ব্যাপক হারে হত্যা করা হয়। মাসিমো গিরোতি - স্পার্টাকাস লুডমিলা চেরিনা - আমিতিস জিয়ানা মারিয়া কানালে - সাবিনা ইভেস ভিনসেন্ট - ওশনোমাস কার্লো মিনচি - মার্কাস লিসিনিয়াস ক্রাসাস কার্লো গিউসতিনি - আরতোরিগে তেরেসা ফ্র্যাঞ্চিনি - স্পার্টাকাসের মা ভিত্তোরিও স্যানিপোলি - মার্কাস ভাইরিলিয়াস রুফাস আমবার্তো সিলভেসত্রি - লেন্টুলাস রেনাতো বালদিনি - গ্ল্যাডিয়েটর নেরিও বারনার্ডি সিজারি বেতারিনি সিনস অব রোম ছবিটি স্পার্টাকো নামে ১৯৫৩ সালের ২৮ জানুয়ারি এ.পি.আই. কর্তৃক ইতালিতে মুক্তি পায়। ইতালিতে ছবিটির মোট আয় ছিল ৪৫০ মিলিয়ান ইতালীয় লিরা। ছবিটি মার্কিন যুক্তরাষ্ট্রে সিনস অব রোম এবং যুক্তরাজ্যে স্পার্টাকাস দ্য গ্ল্যাডিয়েটর নামে মুক্তিলাভ করে। Curti 2017, পৃ. 311। Curti 2017, পৃ. 310। Roberto Chiti; Roberto Poppi; Enrico Lancia। Dizionario del cinema italiano: I film। Gremese, 1991। আইএসবিএন 8876055487। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Maria Wyke (১৯৯৭)। Projecting the Past: Ancient Rome, Cinema and History। Routledge, 2013। আইএসবিএন 1317796071। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Silke Knippschild, Marta Garcia Morcillo (১৫ আগস্ট ২০১৩)। Seduction and Power: Antiquity in the Visual and Performing Arts। A&C Black, 2013। আইএসবিএন 978-1441190659। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Curti, Roberto (২০১৭)। Riccardo Freda: The Life and Works of a Born Filmmaker। Jefferson, North Carolina: McFarland। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ইন্টারনেট মুভি ডেটাবেজে সিনস অব রোম (ইংরেজি) অলমুভিতে সিনস অব রোম (ইংরেজি) টিসিএম চলচ্চিত্র ডেটাবেজে সিনস অব রোম
১৯৯৯ উত্তর ভারত মহাসাগর ঘূর্ণিঝড় মৌসু্ম

১৯৯৯ উত্তর ভারত মহাসাগর ঘূর্ণিঝড় মৌসুম গ্রীষ্মমণ্ডলীয় ঘূর্ণিঝড় গঠনের বার্ষিক চক্রের একটি চলমান ঘটনা। উত্তর ভারত মহাসাগরের ঘূর্ণিঝড় ঋতুর কোন আনুষ্ঠানিক সময়সীমা নেই, তবে প্রায় সকল ঘূর্ণিঝড় এপ্রিল থেকে ডিসেম্বর মাসের মধ্যে তৈরি হয়। মে থেকে নভেম্বরের মধ্যে সর্বোচ্চ সংখ্যক ঘূর্ণিঝড় হয়ে থাকে। এই তারিখগুলি প্রথাগতভাবে প্রতি বছরের সময়সীমাকে সীমাবদ্ধ করে যখন বেশিরভাগ গ্রীষ্মমণ্ডলীয় ঘূর্ণিঝড় উত্তর ভারত মহাসাগরে তৈরি হয়। এই নিবন্ধের পরিধি উত্তর গোলার্ধে, আফ্রিকার হর্নের পূর্বে এবং মালয় উপদ্বীপের পশ্চিমে ভারত মহাসাগরের মধ্যে সীমাবদ্ধ। উত্তর ভারত মহাসাগরে দুটি প্রধান সমুদ্র রয়েছে — ভারতীয় উপমহাদেশের পশ্চিমে আরব সাগর, ভারতের আবহাওয়া বিভাগ (আইএমডি) দ্বারা একে সংক্ষেপে এআরবি; এবং পূর্বে বঙ্গোপসাগর, আইএমডি দ্বারা সংক্ষেপে বিওবি বলা হয়। এই অববাহিকায় অফিসিয়াল আঞ্চলিক বিশেষায়িত আবহাওয়া কেন্দ্র হল ভারত মৌসুম বিজ্ঞান বিভাগ বা ইন্ডিয়া মেটিওরোলজিক্যাল ডিপার্টমেন্ট। আইএমডি এবং জয়েন্ট টাইফুন সতর্কীকরণ কেন্দ্র এই অঞ্চলের ঘূর্ণিঝড় সম্পর্কিত ঘটনা সমূহের জন্য অনানুষ্ঠানিক ঘোষণা প্রদান করে। এই অববাহিকায় প্রতি মৌসুমে গড়ে তিন থেকে চারটি ঘূর্ণিঝড় সৃষ্টি হয়। এই অববাহিকার মধ্যে গ্রীষ্মমণ্ডলীয় ঘূর্ণিঝড়কে একটি নাম দেওয়া হয় যখন এটি ৬৫ কিলোমিটার প্রতি ঘণ্টা (৪০ মা/ঘ) বেগে বাতাসের সাথে ঘূর্ণিঝড়ের তীব্রতায় পৌঁছেছিল বলে বিচার করা হয়। ২০২০ সালের মাঝামাঝি নয়াদিল্লিতে আঞ্চলিক বিশেষায়িত আবহাওয়া কেন্দ্র থেকে একটি নতুন তালিকা দ্বারা নামগুলি নির্বাচন করা হয়েছিল এই অববাহিকায় গ্রীষ্মমণ্ডলীয় ঘূর্ণিঝড়ের নামগুলির কোনও অবসর নেই কারণ নামের তালিকাটি শুধুমাত্র একবার ব্যবহার করার জন্য একটি নতুন তালিকা তৈরি করার আগে নির্ধারিত হয়েছে৷ যদি একটি নামযুক্ত গ্রীষ্মমণ্ডলীয় ঘূর্ণিঝড় পশ্চিম প্রশান্ত মহাসাগর থেকে অববাহিকায় চলে যায়, তাহলে এটি তার আসল নাম ধরে রাখবে। এটি ১৯৯৯ উত্তর ভারত মহাসাগরের ঘূর্ণিঝড় মৌসুমের সমস্ত ঝড়ের একটি সারণী। এটি ঋতুর সমস্ত ঝড় এবং তাদের নাম, সময়কাল, আইএমডি ঝড়ের স্কেল অনুযায়ী সর্বোচ্চ তীব্রতা, ক্ষয়ক্ষতি এবং মৃত্যুর মোট সংখ্যা উল্লেখ করে। ক্ষয়ক্ষতি এবং মৃত্যুর মোট ক্ষয়ক্ষতি এবং মৃত্যুগুলিকে অন্তর্ভুক্ত করে যখন সেই ঝড়টি একটি পূর্ববর্তী তরঙ্গ বা অতিরিক্ত ক্রান্তীয় নিম্ন ছিল। ক্ষয়ক্ষতির সমস্ত পরিসংখ্যান ১৯৯৯ সালের মার্কিন ডলারে হিসাব করা হয়েছে। "Climatology of Tropical Cyclones over North Indian Ocean (NIO)" (পিডিএফ)। severeweather.wmo.int। ৮ ডিসেম্বর ২০২২। ৬ মার্চ ২০২৩ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ ডিসেম্বর ২০২২।  "Annual Frequency of Cyclonic Disturbances (Maximum Wind Speed of 17 Knots or More), Cyclones (34 Knots or More) and Severe Cyclones (48 Knots or More) Over the Bay of Bengal (BOB), Arabian Sea (AS) and Land Surface of India" (পিডিএফ)। India Meteorological Department। ১৫ ডিসেম্বর ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ৩০ অক্টোবর ২০১৫।  "Tropical Cyclone Naming"। public.wmo.int (ইংরেজি ভাষায়)। ৩০ মে ২০১৬। ৭ জুন ২০২২ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০২২।  আরএসএমসি নয়াদিল্লি ভারতীয় আবহাওয়া বিভাগ যৌথ টাইফুন সতর্কীকরণ কেন্দ্র (JTWC) CMA এর জাতীয় আবহাওয়া কেন্দ্র (চীনা ভাষায়)
বসন্ত দেব

বসন্ত দেব (১৯২৯-১৯৯৬) একজন ভারতীয় লেখক, গীতিকার, চিত্রনাট্যকার ও শিক্ষায়তনিক ব্যক্তি ছিলেন। তিনি ১৯৮০-এর দশকে শ্যাম বেনেগল, গোবিন্দ নিহলানি ও মহেশ ভাটদের মত পরিচালকদের সাথে হিন্দি সমান্তরাল চলচ্চিত্রে কাজ করেছেন। ১৯৮৫ সালে সারাংশ চলচ্চিত্রের জন্য শ্রেষ্ঠ গীত বিভাগে জাতীয় চলচ্চিত্র পুরস্কার এবং পরের বছর উৎসব চলচ্চিত্রের "মন কিউঁ বহকা" গানের জন্য তিনি শ্রেষ্ঠ গীতিকার বিভাগে ফিল্মফেয়ার পুরস্কার অর্জন করেন। তিনি মারাঠি ভাষায় নাটক ও কবিতা লিখতেন এবং মারাঠি থেকে হিন্দি ভাষায় অনুবাদক ছিলেন। তার অনূদিত অসংখ্যবার মঞ্চস্থ একটি নাটক হল জাত হি পুচো সাধু কি। দেব মহেশ ভাটের সারাংশ (১৯৮৪) চলচ্চিত্রের জন্য শ্রেষ্ঠ গীত বিভাগে জাতীয় চলচ্চিত্র পুরস্কার অর্জন করেন। একই বছর গিরিশ কারনাড তার উৎসব চলচ্চিত্রের জন্য সংস্কৃত শব্দ সংবলিত গীতের পরিকল্পনা করেন এবং বসন্ত দেবকে এই চলচ্চিত্রের গান লিখতে বলেন। দেব এই চলচ্চিত্রের জন্য "মন কিউঁ বহকা", "নীলম পে", "মেরা মন বাজা মৃদঙ্গ" ও "সাঁঝ ঢালে গগন তলে" এই চারটি গান লিখেন। প্রথমোক্ত গানের জন্য তিনি শ্রেষ্ঠ গীতিকার বিভাগে ফিল্মফেয়ার পুরস্কার অর্জন করেন। শ্যাম বেনেগল ভারত এক খোঁজ (১৯৮৮-৮৯) টেলিভিশন ধারাবাহিকের জন্য বসন্ত দেবকে ঋগ্বেদ-এর সংস্কৃত শ্লোক হিন্দিতে অনুবাদ করতে বলেন। এতে সুর প্রদান করেন বনরাজ ভাটিয়া। দেব বিজয় তেন্ডুলকরের মারাঠি নাটক পাহিজে জাতিচে-এর হিন্দি ভাষায় জাত হি পুচো সাধু কি নামে অনুবাদ করেন, যা অসংখ্যবার মঞ্চস্থ হয়। "Jaat Hi Pucho Sadhu Ki: A comic take on our society's predicaments"। দ্য টাইমস অব ইন্ডিয়া। ১০ জুন ২০১৯। সংগ্রহের তারিখ ২২ সেপ্টেম্বর ২০২৪।  "The Making of Girish Karnad's 'Utsav,' a Film Ahead of Its Time"। দ্য ওয়্যার (ইংরেজি ভাষায়)। ২৬ জুলাই ২০২৪। সংগ্রহের তারিখ ২২ সেপ্টেম্বর ২০২৪।  পাওয়েলস ২০০৭, পৃ. ৮৩। "Lucknowites laughed out loud watching this play"। দ্য টাইমস অব ইন্ডিয়া। ২৩ জুলাই ২০১৯। সংগ্রহের তারিখ ২২ সেপ্টেম্বর ২০২৪।  "32nd National Film Awards" (পিডিএফ)। Directorate of Film Festivals। সংগ্রহের তারিখ ২২ সেপ্টেম্বর ২০২৪।  "The Filmfare Awards Winners – 1985"। দ্য টাইমস গ্রুপ। ১৪ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) পাওয়েলস, হেইডি আর.এম. (২০০৭)। Indian Literature and Popular Cinema: Recasting Classics। রুটলেজ। আইএসবিএন 978-1-134-06255-3। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ইন্টারনেট মুভি ডেটাবেজে বসন্ত দেব  (ইংরেজি)
গোয়ালন্দ ঘাট থানা

গোয়ালন্দ ঘাট থানা রাজবাড়ী জেলার একটি থানা। গোয়ালন্দ উপজেলা নিয়ে এই থানাটি গঠিত হয়েছে। ১৮৮৮ সালে প্রথম গোয়ালন্দ থানা নামে একটি থানা প্রতিষ্ঠিত হয় যা পরবর্তীতে রাজবাড়ীতে স্থানান্তর করা হয় এবং রাজবাড়ী সদর থানা নামকরণ হয়। পরবর্তীতে আবার গোয়ালন্দ ঘাট থানা প্রতিষ্ঠিত হয়। গোয়ালন্দ ঘাট থানার অধীনে ১টি পৌরসভা ও ৪টি ইউনিয়ন পরিষদ রয়েছে। পৌরসভা গোয়ালন্দ পৌরসভা ইউনিয়ন পরিষদ দৌলতদিয়া ইউনিয়ন দেবগ্রাম ইউনিয়ন ছোটভাকলা ইউনিয়ন উজানচর ইউনিয়ন "রাজবাড়ী সদর উপজেলার পটভূমি"। বাংলাদেশ জাতীয় তথ্য বাতায়ন - রাজবাড়ী সদর উপজেলা। ২০২৩-০৬-০৫ তারিখে মূল থেকে আর্কাইভ করা। সংগ্রহের তারিখ ২০২৪-০৯-২০।
আর৭৫৫ (বাংলাদেশ)

আর৭৫৫ বা যশোর-কেশবপুর-চুকনগর সড়ক হলো বাংলাদেশের একটি আঞ্চলিক মহাসড়ক, যা রাজারহাট থেকে চুকনগরকে সংযুক্ত করে। এটি এন৭ দ্বারা রাজারহাটে এবং এন৭৬০ দ্বারা চুকনগরে দুটি জাতীয় মহাসড়ককে সংযুক্ত করে। "Department of Road and transport Bangladesh"। ২৭ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৩ সেপ্টেম্বর ২০২৪।  List, Road। "Bangladesh Road Transport Authority"।  ইসলাম, মনিরুল (২০২২-০২-১২)। "১৭ মাসের প্রকল্প ৩ বছরে"। Prothomalo। সংগ্রহের তারিখ ২০২৪-০৬-০৯।